The Voice – Norges beste stemme

The Voice – Norges beste stemme er en norsk  sangtalentkonkurranse som har gått på TV 2 siden 2012. Den er en norsk versjon av et nederlandsk talentprogram med samme tittel. 

Programmet har siden 2022 blitt ledet av Siri N. Avlesen-Østli. Øyvind Mund ledet  programmet før det.

I den første sesongen var det Hanne Sørvaag, Sondre Lerche, Yosef Wolde-Mariam og Magne Furuholmen som var dommere og mentorer for deltakerne. Finalesendingen ble sendt 25. mai, hvor vinneren ble Martin Halla og dermed vant en platekontrakt med Universal og en Lexus. Mentorer i sjette sesong er Yosef Wolde-Mariam, som har vært mentor i alle sesonger bortsett fra sesong to, Tom «Matoma» Stræte Lagergren, Ina Wroldsen og Espen Lind. I sesong 8 har Jarle Bernhoft tatt over som mentor etter Matoma.

Vinnere 
 Sesong 1 i 2012 ble vunnet av Martin Halla
 Sesong 2 i 2013 ble vunnet av Knut Marius Djupvik
 Sesong 3 i 2015 ble vunnet av Yvonne Nordvik Sivertsen
 Sesong 4 i 2017 ble vunnet av Thomas Løseth
 Sesong 5 i 2019 ble vunnet av Maria Engås Halsne
 Sesong 6 i 2021 ble vunnet av Erlend Gunstveit
 Sesong 7 i 2022 ble vunnet av Jørgen Dahl Moe
 Sesong 8 i 2023 ble vunnet av Kira Elisabeth Dalan-Eriksen

Sesongoversikt

Priser og nominasjoner 
Den norske utgaven av programmet er blitt nominert til Gullruten fire ganger: Gullruten 2012 i klassen beste konkurransedrevet reality og Gullruten 2014, 2021 og 2022 i klassen beste underholdningsprogram.

Referanser

Eksterne lenker 
 

Norske talentkonkurranser på TV